CELEX: 62019CN0456
Language: sk
Date: 2019-06-14 00:00:00
Title: Vec C-456/19: Návrh na začatie prejudiciálneho konania, ktorý podal Svea Hovrätt (Švédsko) 14. júna 2019 — Östgötatrafiken AB/Patent- och registreringsverket

19.8.2019   
            
            
               SK
            
            
               Úradný vestník Európskej únie
            
            
               C 280/27
            
         
      Návrh na začatie prejudiciálneho konania, ktorý podal Svea Hovrätt (Švédsko) 14. júna 2019 — Östgötatrafiken AB/Patent- och registreringsverket
      (Vec C-456/19)
      (2019/C 280/37)
      Jazyk konania: švédčina
      
         Vnútroštátny súd, ktorý podal návrh na začatie prejudiciálneho konania
      
      Svea Hovrätt
      
         Účastníci konania pred vnútroštátnym súdom
      
      
         Odvolateľka: Östgötatrafiken AB
      
         Odporca v odvolacom konaní: Patent- och registreringsverket
      
         Prejudiciálne otázky
      
      
                  1.
               
               
                  Má sa článok 4 ods. 1 písm. b) smernice o ochranných známkach (1) vykladať v tom zmysle, že v prípade prihlášky ochrannej známky, ktorá označuje služby, pokiaľ sa táto prihláška týka označenia umiestneného na konkrétnom mieste, ktoré pokrýva veľké časti hmotných predmetov používaných na poskytovanie služieb, treba posúdiť, či táto ochranná známka nie je nezávislá od vzhľadu dotknutých predmetov?
               
            
                  2.
               
               
                  V prípade kladnej odpovede na otázku I, je na to, aby išlo o ochrannú známku, ktorá má rozlišovaciu spôsobilosť, potrebné, aby sa podstatným spôsobom odlišovala od normy alebo zvyklostí predmetného hospodárskeho odvetvia?
               
            
         (1)  Ú. v. EÚ L 336, 2015, s. 1.